ভিক্টোরিয়া গোট্টি

**ভিক্টোরিয়া গোট্টি** (জন্ম ৮ নভেম্বর, ১৯৬২) একজন আমেরিকান লেখিকা এবং টেলিভিশন ব্যক্তিত্ব, যিনি গাম্বিনো অপরাধ পরিবারের মাফিয়া বস জন গোট্টির কন্যা হিসেবে পরিচিত।

## প্রাথমিক জীবন
ভিক্টোরিয়া গোট্টি ১৯৬২ সালের ৮ই নভেম্বর, ব্রুকলিনে জন্মগ্রহণ করেন। তাঁর বাবা ও মা হলেন যথাক্রমে জনতা নেতা জন গোট্টি এবং ভিক্টোরিয়া (ডিজর্জিও) গোট্টি, যাঁর বাবা ছিলেন ইতালীয় বংশোদ্ভূত এবং মা ছিলেন অর্ধেক ইতালীয়, অর্ধেক রুশ বংশোদ্ভূত। ভিক্টোরিয়া নিউ ইয়র্কের হাওয়ার্ড বিচে একটি দোতলা বাড়িতে বড় হয়ে ওঠেন। তাঁরা চার ভাইবোন ছিলেন। তাঁদের মধ্যে এক ভাই হলেন জন এ. গোট্টি, বোনের নাম অ্যাঞ্জেল, এবং তার ছোট ভাইয়ের নাম ফ্রাঙ্ক, যাকে তিনি তাঁর "ছোট পুতুল" বলে উল্লেখ করতেন।

## কর্মজীবন

### লেখা
ভিক্টোরিয়া গোট্টি *[[নিউ ইয়র্ক পোস্ট|নিউ ইয়র্ক পোস্টের]]* একজন কলাম লেখক এবং ফক্স টেলিভিশন নেটওয়ার্কের নিউ ইয়র্ক সিটির প্রধান স্টেশন *ডব্লিউএনওয়াইডব্লিউ*-এর একজন প্রতিবেদক ছিলেন। 

১৯৯৫ সালে, ভিক্টোরিয়া তাঁর প্রথম বই, *উইমেন অ্যাণ্ড মিট্রাল ভালভ প্রোল্যাপস* লেখেন। এই অসুস্থতার সাথে তাঁর নিজের সংগ্রাম থেকে এই লেখাটি অনুপ্রাণিত এবং তার ভিত্তিতেই রচিত । ১৯৯৭ সালে, তিনি তাঁর রহস্য উপন্যাস*দ্য সেনেটর'স ডটার* প্রকাশ করেন। এর পর তিনি লেখেন *আই'ল বি ওয়াচিং ইউ (১৯৯৮), সুপারস্টার (২০০০), এবং হট ইটালিয়ান ডিশ (২০০৬)*। তিনি *দিস ফ্যামিলি অফ মাইন: হোয়াট ইট ওয়াজ লাইক গ্রোয়িং আপ গোট্টি* (২০০৯) নামে একটি স্মৃতিকথাও লেখেন।

### টেলিভিশন
২০০৪ সালের আগস্ট থেকে ২০০৫ সালের ডিসেম্বর পর্যন্ত, ভিক্টোরিয়া এঅ্যাণ্ডই নেটওয়ার্কের একটি আমেরিকান রিয়েলিটি টেলিভিশন সিরিজ *গ্রোয়িং আপ গোট্টি*-তে অভিনয় করেছিলেন, যেখানে তিনি তাঁর তিন ছেলের সাথে অভিনয় করেছিলেন। ২০০৫ সালের আগস্টে, *গ্রোয়িং আপ গোট্টি*-র তৃতীয় মরশুমের প্রিমিয়ারের কয়েকদিন আগে, ভিক্টোরিয়া বলেছিলেন যে তাঁর স্তন ক্যান্সার হয়েছে। তবে, বিভিন্ন সংবাদমাধ্যমে তাঁর বিরুদ্ধে অভিযোগ ওঠে অসুস্থতার ভান করার। এর পর, তিনি তাঁর প্রাথমিক ঘোষণার পরপরই স্বীকার করেছিলেন যে তাঁর স্তনে প্রকৃত অসুস্থ কোষের পরিবর্তে "প্রাক-ক্যান্সারাস কোষ" রয়েছে।

২০১২ সালের গোড়ার দিকে, ভিক্টোরিয়া আমেরিকান রিয়েলিটি টেলিভিশন সিরিজ *সেলিব্রিটি অ্যাপ্রেন্টিস*-এ ১৮ জন প্রতিযোগীর একজন হিসেবে উপস্থিত হন, এর প্রিমিয়ার ১৯শে ফেব্রুয়ারি হয়েছিল। প্রতিযোগিতার দ্বিতীয় সপ্তাহে ভিক্টোরিয়া বাদ পড়েন।

২০১৩ সালের ২২শে সেপ্টেম্বর তারিখে, ভিক্টোরিয়া *দ্য রিয়েল হাউসওয়াইভস অফ নিউ জার্সি*তে কাস্ট সদস্য তেরেসা গিউডিসের সাথে অতিথি চরিত্রে অভিনয় করেন, যেখানে তিনি পঞ্চম মরশুমের "হেয়ার উই গো এগেইন" পর্বে উপস্থিত হন। তিনি ষষ্ঠ মরশুমের "রোজেস আর রেড, ডিনা ইজ ব্লু" পর্বে আবারও উপস্থিত হন। ২০১৪ সালের ২৪শে আগস্ট তারিখে এর প্রিমিয়ার হয়েছিল।

২০১৪ সালের ডিসেম্বরে, ভিক্টোরিয়া *স্টর্ম এ-ব্রিউইন*-এ অতিথি চরিত্রে অভিনয় করেন, যেটি *ভিএইচ১* রিয়েলিটি শো *মব ওয়াইভস*-এর পঞ্চম মরশুমের একটি পর্ব। ২০১২ সালের একটি রেডিও সাক্ষাৎকারে অনুষ্ঠানটির নির্ভরযোগ্যতা নিয়ে সমালোচনা করে এটিকে একটি "ট্রেন বিপর্যয়" এবং "অবাস্তব" বলে অভিহিত করেছিলেন, এবং তা সত্ত্বেও তিনি সেই অনুষ্ঠানের একটি পর্বে উপস্থিত হয়েছিলেন। দৃশ্যটিতে দেখা যায়, কাস্ট সদস্য অ্যাঞ্জেলা রাইওলা তাঁর অভ্যন্তরীণ বৃত্তের (বন্ধু বা ঘনিষ্ঠ জন) সাথে দ্বন্দ্ব কিভাবে মেটানো যায়, সে বিষয়ে গোট্টির পরামর্শ চাইছেন।

২০১৯ সালের ৯ই ফেব্রুয়ারি, তারিখে, লাইফটাইম টিভি *ভিক্টোরিয়া গোট্টি: মাই ফাদার্স ডটার* নামে একটি তথ্যচিত্র সম্প্রচার করে, যেখানে ভিক্টোরিয়া গোট্টির ভূমিকায় চেলসি ফ্রেই এবং জন গোট্টির ভূমিকায় মরিস বেনার্ড অভিনয় করেছেন। ভিক্টোরিয়া গোট্টি এই চলচ্চিত্রের বর্ণনাকারী, সহ-লেখক এবং নির্বাহী প্রযোজক হিসেবে কাজ করছেন।

## ব্যক্তিগত জীবন
১৯৮৪ সালে, কারমাইন অ্যাগনেলো তাঁর বাবা-মায়ের অসম্মতি সত্ত্বেও ভিক্টোরিয়াকে বিয়ে করেন। এই দম্পতির তিন ছেলে ছিল, কারমাইন, জন এবং ফ্রাঙ্ক। পরিবারটি নিউ ইয়র্কের ওল্ড ওয়েস্টবারিতে একটি প্রাসাদে বাস করতেন, যেখানে ২০০৪ সালে রিয়েলিটি টেলিভিশন সিরিজ *গ্রোয়িং আপ গোট্টির* চিত্রগ্রহণ অনুষ্ঠিত হয়েছিল।

২০০৩ সালে, অ্যাগনেলো কারাগারে থাকাকালীন, 'কনস্ট্রাক্টিভ অ্যাবাণ্ডনমেন্ট'-এর কারণে (দীর্ঘদিন কারাগারে থাকা বা দাম্পত্য সম্পর্ক বজায় না রাখা যার ফলে বৈবাহিক সম্পর্ক কার্যত বিচ্ছিন্ন হয়ে যায়) ভিক্টোরিয়া গোট্টি তাঁর সাথে বিবাহবিচ্ছেদ করেন। 

২০০৯ সালের মে মাসে, কারমাইন অ্যাগনেলোর সাথে বিবাহবিচ্ছেদের অংশ হিসেবে ভিক্টোরিয়াকে ৩.২ মিলিয়ন ডলারের প্রাসাদটি বাজেয়াপ্ত করার অনুমোদন দেওয়া হয়েছিল।

## তথ্যসূত্র

## বহিঃসংযোগ

* 
* "Blowing Up Gotti". The Smoking Gun. August 12, 2004

বিষয়শ্রেণী:রুশ বংশোদ্ভূত মার্কিন ব্যক্তি
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:অপর্যালোচিত অনুবাদসহ পাতা